Kuigi koolide rahastamise põhimõtete muutmine on veel kavandamisel, on olemas esimesed ideed selle kohta, mida riik plaanib tegema hakata. Mida te arvate võimalikest muutustest?  Ega ma ei tea, mida  paljude asjade juures mõeldud on, aga ma olen päri sellega, et hariduses liiguvad suured rahad ja neid tuleb kasutada sihipäraselt ja otstarbekalt. Kuid mind üllatab selle uue reformi puhul see, et kõik koolid soovitakse uuesti kokku panna. Mina koolijuhina ei näe näiteks oma kooli puhul seda võimalust, et kui meil on hoone korda tehtud, laenud varsti tagasi makstud, siis miks Tartu linn peaks selle koolimaja riigile majandada andma.